polyglot-tagger/wikipedia-language-snippets-filtered huggingface dataset:
బౌద్ధ వాఙ్మయంలోను సింహళ, సయాం దేశాల ప్రాచీన సాహిత్యంలోను కృష్ణా ముఖద్వారాన్ని నాగభూమిగా వర్ణించారు. ఋగ్వేదకాలంలో నాగులు పంజాబు ప్రాంతంలో నివసిస్తూ ఆర్యదండ యాత్రలను తీవ్రంగా ప్రతిఘటించారు. వీరిని శిశ్నదేవులని ఆర్యకర్మలకు విరోధులని ఋగ్వేదం వర్ణిస్తున్నది. వీరు మదనోత్సవాలలో ప్రధానాంశమైన లింగారాధకులయినట్లు గ్రహించవచ్చు. నాగులు, ఆర్యులకు జరిగిన తీవ్ర సంఘర్షణలో " ఖాండవ దహనం", జనమేజయ "సర్పయాగం" రెండు ముఖ్యఘట్టాలు. ఈ ప్రమాదం నుంచి తప్పించుకొన్న నాగులు దక్షిణంగా వలసవచ్చి కృష్ణా ముఖద్వారంలో స్థిరపడి ఉంటారు. అమరావతీ శిల్పలలోని రాజులకు రాణులకున్న సర్పకిరీటాలు వారి జాతీయతకు చిహ్నలే!
ఆంధ్రులకు సంబంధించిన అనేక గాథల్లో యక్షులు ప్రసంగం కనిపిస్తుంది. వీరుకూడా ఆర్యేతరులే. శాతవాహన వంశ మూలపురుషుడు సాతుడనే యక్షుని కొడుకైనట్లు తెలుస్తుంది. యక్షులే నేటి జక్కులయి వుంటారు. 'యక్షగాన' మనే పేరు యక్షుల సంగీతాభినివేశానికి నిదర్శనం. నేటికి జక్కులవాండ్రు నాటకాలాడడంలో ఆరితేరినవారు. నాగులు, యక్షులు అదిమ శైవాన్ని అనుసరించినారని చెప్పవచ్చు. శివుడు నాగభూషణుడు; యక్షగణాధ్యక్షుడు. క్రమంగా వీరు బౌద్ధాన్ని ఆదరించారు. బౌద్ధవాఙ్మయంలో నాగులు, యక్షులు పెద్ద కట్టడాలు నిర్మించడంలో సిద్ధహస్తులనే వర్ణనలున్నాయి. ఆంధ్రదేశంలోని ప్రాచీన స్తూపాలు వీరి నిర్మాణాలే అయివుంటాయి
ఇక అశ్మక మహిషకులు. అశ్మక పదం అశ్మకరూపంలో కూడా కన్పిస్తుంది. నాగులవలె వీరు అశ్వమహిష చిహ్నారధకులైన తెగలని భావించవచ్చు. శాతవాహన పదానికి ప్రిజులస్కీ పండితుడు ముండారీ భాషలో అశ్వసంతతి అనే అర్థం వుందని చెప్పినాడు. ఈ నిర్వచనం శాతవాహనులు అశ్వక తెగకు చెందినవారనినప్పుడు సరిపోతుంది. ఆంధ్ర కర్ణాటక సరిహద్దు ప్రాంతాల్లో మహిషకులుండినట్లు పురావస్తు ఆధారలవల్ల తెలుస్తున్నది.
వాయు బ్రహ్మాండాది పురాణాల్లో హిమాలయాలకావలి ఉత్తర భూముల్లో వక్షు నదీతీరంలో ఆంధ్రులొకప్పుడు నివసించిన సూచనలున్నాయి. మధ్య ఆసియాలోని ఆక్సస్ నదియే పూరాణాల్లో వక్షు నది. ములకలు, దరదులు, పారదులు, పహ్లవులు మొదలైన తెగలు ఆంధ్రుల ఇరుగుపొరుగున ఉన్నట్లు
ఈ మాహా ప్రస్థానంలోనూ దక్షిణా పథంలోను ఆంధ్రులకు మరికొన్ని తెగలతో సంబంధం ఏర్పడింది. వారిలో నాగులు, యక్షులు, అశ్మకులు, మహిషకులు, తెలుగులు ముఖ్యులు. పేర్లను బట్టి వీరిలో చాలాభాగం చిహ్నారాధకులైన తెగలని చెప్పవచ్చు
సిరోయ్ లిల్లీ అనే అందమైన లిల్లీ పువ్వు మణిపూర్ ఉఖ్రుల్ జిల్లా సిరోయి కొండలలో మాత్రమే కనిపిస్తుంది. సిరోయ్ లిల్లీ పువ్వు, లిలియేసి కుటుంబానికి చెందినది. జీన్ కింగ్డన్ వార్డ్ 1949 లో, లిలియం మాక్లినియా పర్వతంపై కనుగొనబడింది. ఈశాన్య భారతదేశంలోని మణిపూర్ లోని సిర్హోయ్. 1948 వ సంవత్సరం లో ఫ్రాంక్ కింగ్డన్ వార్డ్, అతని భార్యజీన్ మొదట సిరోయ లిల్లీ పువ్వను పెంచాలా చేసింది. మణిపూర్ లోని సిరోయ్ అటవీ ప్రాంతం లో ఉండేవారు . మొదట వాళ్ళు దీని మొక్కను చూడటం ,విత్తనాలను వేయడం వంటివి చేసారు . అందుకే వారి గౌరవార్థం మాక్లిన్ అనే పేరుపెట్టారు
నాడి పరీక్ష అనునది ప్రాచీన భారతీయ పరీక్షావిధానం. ఇది ఆయుర్వేదం లోని అష్టస్థాన పరీక్షలలోని ఒక పరీక్ష విధానం.ఆయుర్వేదంలో ఎప్పుడూ కూడా రోగ నిర్ధారణ వైద్యుడు రోగిని పూర్తిగా పరశీలించిన తర్వాత జరుగుతుంది. వైద్యుడు రోగి యొక్క అంతర్గత భౌతిక, శారీరక లక్షణాలను, మానసిక స్థితి, స్వభావాలను శ్రధ్ధగా గుర్తిస్తాడు. రోగికి సంబంధించిన ఇతర అంశాలను, అంటే శరీరంలో ప్రభావితం కాబడిన ధాతువులు, కణజాలం, రసాలు, రోగం కేంద్రీకృతమైన ఉన్న చోటు, రోగి నిగ్రహం, తట్టకోగలిగే శక్తి, అతని దినచర్య, ఆహారపు అలవాట్లు, చికిత్సా సంబంధిత పరిస్ధితుల ప్రాధాన్యత వల్ల కలిగే ప్రభావం, జీర్ణం చేసుకోగలిగే పరిస్ధితులు, రోగి యొక్క వ్యక్తిగత, సాంఘిక, ఆర్థిక, పర్యావరణ సంబంధిత పరిస్థితి అనే అంశాలను కూడా అధ్యయనం చేస్తాడు. రోగ నిర్ధారణ ఈ క్రింది పరీక్షలతో సహా కలిసి ఉంటుంది.
ఈ వైద్య ప్రక్రియను ఈజిప్టు, సిరియా, ఇరాక్, పర్షియా, భారత్, చైనా దేశాల్లోని మేధావులు తమ ప్రక్రియలు జోడించి మరింత సుసంపన్నం చేసాక, అరబ్బులు ప్రత్యేకంగా దీన్ని అభివృద్ధి చేసారు. అందువల్ల దీన్ని గ్రీకో-అరబ్ మెడిసిన్ అంటారు. ఈవైద్య ప్రక్రియ భారత్ కు వచ్చాక ఇక్కడి రాజవంశస్తులు అయిన ఖిల్జీలు, తుగ్లక్‌లు, మొఘల్ చక్రవర్తులూ ఆదరించారు. రాజ వంశాల ఆదరణతో 17 వ శతాబ్దం వరకూ యునానీ వైద్యం అభివృద్ధి చెందినా, బ్రిటిష్ వారి పాలనలో దీనికి పూర్తిగా ఆదరణ తక్కువయింది.యునానీ వైద్యంలో ప్రధానంగా నాడీ చూసి వ్యాధి నిర్ధారణ చేస్తారు. ఆ తరువాత మూత్ర పరీక్ష , మల పరీక్ష . రకరకాలైన యంత్ర పరీక్షలు లేకుండా కేవలం నాడీ, మూత్ర, మల పరీక్షల ఆధారంగా వ్యాధి నిర్ధారణ చేస్తారు.
వాత, పిత్త, కఫము అను మూడు ముఖ్య అంశాలు ఒక వ్యక్తి యొక్క ఆరోగ్యాన్ని నిర్ణయిస్తాయి. నాడీ పరీక్షలో ఈ మూడింటిని గమనించడం జరుగుతుంది.
విద్యుత్ ని లెక్కించడం కొరకు ఉపయోగించే మీటర్ ని అమ్మీటర్ అని అంటారు. ఇది కరెంట్ యొక్క 'రెసిస్టెన్స్', కరెంట్ యొక్క వేగం, కరెంట్ యొక్క శక్తిని కొలవగలదు రెండు కనెక్షన్లతో ఒక సర్క్యూట్లో అమ్మీటర్ సిరీస్‌లో అనుసంధానించబడి ఉంటుంది . విద్యుత్ ప్రవాహం అనేది ఎలక్ట్రాన్ ల యొక్క యూనిట్ ఆంపియర్. ఆంపియర్ లో విద్యుత్ ప్రవాహాన్ని లెక్కించిన పరికరాన్ని యాంపియర్ మీటర్ లేదా అమ్మీటర్ అని అంటారు. ప్రామాణిక అమ్మీటర్ లో సున్నా అంతర్నిరోధం ఉంది. అయితే వాస్తవంగా మార్కేట్టులో దొరికే అమ్మీటర్ కు చిన్న అంతర్నిరోధం ఉంటుంది. అమ్మీటర్ యొక్క లెక్కింపు అవధి నిరోధం యొక్క విలువను బట్టి ఉంటుంది.అమ్మీటర్ సర్క్యూట్‌తో సిరీస్‌లో అనుసంధానించబడి ఉంటుంది, తద్వారా కొలత ప్రవాహం యొక్క మొత్తం ఎలక్ట్రాన్లు అమ్మీటర్ గుండా వెళతాయి. విద్య్తుత్ ప్రవాహం వాటి అంతర్గత నిరోధకత కారణంగా విద్యుత్ నష్టం అమ్మీటర్‌లో సంభవిస్తుంది. అమ్మీటర్ సర్క్యూట్ తక్కువ నిరోధకతను కలిగి ఉంటుంది, తద్వారా సర్క్యూట్లో చిన్న వోల్టేజ్ డ్రాప్ సంభవిస్తుంది.మొత్తం ప్రవాహ కొలత ప్రవాహం అమ్మీటర్ గుండా వెళుతుంది.
తక్కువ వోల్టేజ్ డ్రాప్ అమ్మీటర్ లో సంభవిస్తుంది.రెండు కారణాల వల్ల అమ్మీటర్ యొక్క విద్య్తుత్ నిరోధకత తక్కువగా ఉంచబడుతుంది.చాలా తక్కువ నిరోధకతను కలిగి ఉండటం ప్రేరక ప్రతిచర్యను కలిగి ఉండటం అమ్మీటర్ యొక్క ప్రధాన సూత్రం.విద్యుత్ ప్రవాహాల రకాన్ని బట్టి అమ్మీటర్ యొక్క వర్గీకరణ, వాటి రూపకల్పన ఉంటుంది.ఈ విధంగా జనరేట్ చేయబడ్డ చిన్న ఓల్టేజి, మిల్లీవోల్టా మీటర్ ని పవర్ చేయడానికి ఉపయోగించబడుతుంది.
డిజిటల్ అమ్మీటర్లు లలో కదిలే బాగాలు ఉండవు ఇవి అనలాగ్ విద్యుత్ దాని డిజిటల్ ప్రవాహాన్ని సమానమైనదిగా మార్చడానికి డబల్ వాల్ ఇంటిగ్రేటర్ వంటి సర్క్యూట్‌ను ఉపయోగిస్తాయి. చాలా డిజిటల్ అమ్మీటర్లలో 0.1 శాతం కంటే కచ్చితత్వం ఉంది.
విద్యుత్ ప్రవాహం, అయస్కాంత క్షేత్రాలు, భౌతిక శక్తుల మధ్య సంబంధాన్ని మొట్టమొదట 1820 లో హన్స్ క్రిస్టియన్ ఓర్స్టెడ్ గుర్తించారు, ప్రక్కనే ఉన్న తీగలో ఒక ప్రవాహం ప్రవహించినప్పుడు దిక్సూచి సూది ఉత్తరం వైపు నుండి విక్షేపం చెందడాన్ని గమనించాడు.ఈ ప్రభావాన్ని ఉపయోగించి విద్యుత్ ను కొలవడానికి స్పర్శరేఖ గాల్వనామీటను ఉపయోగించారు, అక్కడ పునరుద్ధరణ బలం పాయింటర్ ను సున్నా స్థానానికి తిరిగి ఇచ్చే పునరుద్ధరణ శక్తి భూమి యొక్క అయస్కాంత క్షేత్రం ద్వారా అందించబడింది.ఇది భూమి యొక్క క్షేత్రంతో సమం అయినప్పుడు మాత్రమే ఈ సాధనాలను ఉపయోగ పడేలా చేసింది. ప్రభావాన్ని ద్విగుణీకృతం చేయడం కొరకు వైరు యొక్క అదనపు టర్న్ లను ఉపయోగించడం ద్వారా ఈ పరికరం యొక్క సున్నితత్త్వం పెంచబడింది.
90వ దశకం ద్వితీయార్థంలో కేంబ్రిడ్జి క్యావెండిష్ ల్యాబొరెటరీకి చెందిన థామస్ ఫింక్, యోంగ్ మావో అనే పరిశోధకులు మ్యాథమ్యాటికల్ మోడలింగ్ అనే పధ్ధతిని ఉపయోగించి సాంప్రదాయిక టైని కట్టుకునే నాట్ లలో ఎనభై ఐదు వివిధ రకాలు సాధ్యపడతాయని కనుగొన్నారు. వీటిని ద ఎయిటీ ఫైవ్ వేస్ టు టై ఎ టై అనే పుస్తకంలో ప్రచురించారు. వీటిలో సమరూప, సంతులన యొక్క నాణ్యతలను బట్టి పదమూడింటిని కళాసౌందర్యాత్మక నాట్ లుగా గుర్తించారు. ఈ పుస్తకం ద్వారా, ప్రాచుర్యం ఎక్కువ గల నాలుగు నాట్ లని గుర్తించగలగటమే కాకుండా, అదనంగా గుర్తించిన తొమ్మిది నాట్ లలో కొన్ని ప్రాచుర్యం లేని నాట్ లను, అది వరకు లేని మరికొన్ని సరిక్రొత్త నాట్ లను గుర్తించగలిగారు.
కొన్ని సందర్భాలలో నెక్ టైలు మహిళలకి ప్రత్యేకించి హోటళ్ళు, రెస్టారెంట్లలో యూనిఫారంలో భాగాలుగా ఉంటాయి. చాలా దేశాలలో బాలికలు ప్రాథమిక, ఉన్నత పాఠశాలలో టైలు యూనిఫారం లలో భాగాలు. కేవలం ఫ్యాషన్ కొరకు కూడా కొంత మంది మహిళలు టైలన వాడగలరు. 70, 80వ దశకాలలో యువతులు క్యాజువల్ వేర్ గా టైలు వాడటం అసాధారణంగా పరిగడించబడలేదు. 1977 లో డయేన్ కీటన్ అనే నటీమణి అన్నీ హాల్ అనే చిత్రంలో అదే పాత్రని పోషించింది. ఇందులో తను టైలని వాడినది. ఈ చిత్రం విజయవంతమవటంతో కొద్ది రోజులు ఈ ఫ్యాషన్ కొనసాగింది. ఐరోపా అమెరికాలలో 1993 లో టైలు మహిళలకి మరల అలంకార ప్రాయాలైనాయి.
చారలకి ప్రత్యామ్నాయంగా టై పిన్ వద్ద ఒక చిహ్నం గానీ, అల వంటి చిహ్నం గల టైలు గానీ, లేదా ఆసాంతం పునరావృత్తమైన ఒకే చిహ్నం గల టైలు గానీ ఉపయోగిస్తారు. ఒక్కోసారి ఈ రెండు రకాలు ఎంపిక కోసమో లేదా సభ్యత్వ స్థాయి లలో తేడాల కోసమో ఉపయోగించటం జరుగుతుంది. కొన్ని సందర్భాలలో ఈ రెండు ప్రత్యామ్నాయాల కలయిక ని కూడా ఉపయోగించటం జరుగుతుంది.
టై, లేదా నెక్ టై పశ్చిమ దేశాల్లోని ఫార్మల్ వేర్ లో ఒక భాగం. సాధారణంగా పురుషులు కాలర్ చుట్టూ అలంకార ప్రాయంగా కట్టుకునే రిబ్బను వంటి గుడ్డ. కాలరు విధానం బట్టి టై నాట్ ఉంటుంది. కాలరు వద్దనున్న గుండీని పెట్టుకొన్నచో ఇది ఫార్మల్ వేర్ అవ్వగా, అదే గుండీని విప్పేసి, వదులుగా తగిలించుకొన్నచో ఇది క్యాజువల్ వేర్ అవుతుంది.
ఐరోపా చారలకు వ్యతిరేకంగా ఉన్న టై లను అమెరికాలో ఎటువంటి సభ్యత్వానికి గుర్తింపుగా కాకుండా మామూలుగానే ఉపయోగిస్తారు. ఎటొచ్చీ ఏదైనా సభ్యత్వానికి గుర్తింపుగా కావాలన్నప్పుడు అమెరికాలో కూడా ఐరోపా శైలి టై లనే వినియోగిస్తారు.
యునైటెడ్ కింగ్డం లోని చాలా ఉన్నత పాఠశాలల్లో, ఆస్ట్రేలియా, న్యూజిల్యాండ్, కెనడా, భారతదేశాలలోని కొన్ని వాటిలో ప్రత్యేకమైన డిజైను గల టైలు యూనీఫారం లలో భాగాలుగా కలిగి ఉన్నాయి. చాలా ప్రైవేటు ప్రాథమిక పాఠశాలలో కూడా టై తప్పని సరి.
ఒకే క్లబ్బుకి, మిలిటరీ రెజిమెంట్ కి, పాఠశాలకి, వృత్తిపరమైన సంఘాల ఇత్యాది వాటికి చెందిన వ్యక్తుల సభ్యత్వ గుర్తింపు కోసం ఒకే తీరైన, రంగులు గల టై ల వాడకం ఇంగ్లండులో 19వ శతాబ్దంలో మొదలైనది.
ఈ చిత్ర స్క్రిప్ట్‌ను అనిల్ కృష్ణ ముంబైలో ఉన్నప్పుడు అభివృద్ధి చేశారు. కల్యాణ్ రామ్‌ సినిమా తొలి చూపులోనే ప్రోమో చూసాక, అతడితోనే తన సినిమా తీయాలనుకున్నాడు. కళ్యాణ్ రామ్ సురేందర్ రెడ్డితో కలిసి అతనొక్కడే షూటింగ్‌లో బిజీగా ఉండటంతో, కన్నడ సినీ నటుడు పునీత్ రాజ్‌కుమార్‌తో సహా వివిధ నటీనటులకు కృష్ణ కథ చెప్పాడు. నిర్మాత మేడికొండ మురళీ కృష్ణకు కూడా ఈ కథ చెప్పాడు. హైదరాబాద్కు తిరిగి వచ్చిన తరువాత, నిర్మాత వల్లూరుపల్లి రమేష్ బాబు కల్యాణ్ రామ్కు ఒక కథను వినడానికి ఆసక్తి ఉందా అని అడిగాడు. ఆ కథ విన్న వెంటనే కళ్యాణ్ రామ్ కృష్ణతో కలిసి పనిచేయాలని నిర్ణయించుకున్నాడు. ప్రారంభంలో ఈ చిత్రానికి హీరో పేరిట పార్థు అని పేరుపట్టాలనుకున్నారు. కానీ ఆ తరువాత జరిగిన మార్పులతో ఈ పేరు అసాధ్యుడు అని మార్చారు.
అసాధ్యుడు 2006 తెలుగు యాక్షన్ చిత్రం. అనిల్ కృష్ణ రచించి దర్శకత్వం వహించాడు. మహర్షి సినిమా బ్యానర్‌లో వల్లూరుపల్లి రమేష్ బాబు నిర్మించిన ఈ చిత్రంలో నందమూరి కళ్యాణ్ రామ్, దియా, చలపతి రావు, రవి కాలే నటించారు. చక్రీ సంగీతం అందించగా, విక్రమ్ ధర్మా యాక్షన్ సన్నివేశాలకు నృత్యాలు చేసాడు. కళ్ళెదురుగా జరిగే అన్యాయాన్ని సహించలేక తిరగబడే విశాఖపట్నానికి చెందిన కాలేజీ విద్యార్థి కథ ఈ సినిమా. హైదరాబాద్‌కు చెందిన ప్రకాష్, తంబి అనే క్రిమినల్ సోదరుల నేతృత్వంలోని ముఠాతో పోరాడాలని నిర్ణయించుకుంటాడు.
2006 ఫిబ్రవరి 16 న థియేటర్లలో విడుదలైన ఈ చిత్రం కళ్యాణ్ రామ్ నటనకు, యాక్షన్ సన్నివేశాలకూ ప్రశంసలు అందుకుంది. అయితే, ఇది వాణిజ్యపరంగా విఫలమైంది . దీనిని హిందీ లోకి సర్ఫరోష్ ది బర్నింగ్ యూత్ అనే పేరుతో అనువదించారు.
తన చుట్టూ ఉన్న అసమానతలను ద్వేషించే పార్థు అనే కాలేజీ కుర్రాడు హైదరాబాద్‌లో ఇద్దరు సోదరులు ప్రకాష్ , తంబి నడుపుతున్న ప్రమాదకరమైన క్రిమినల్ ముఠాతో తలపడడం ఈ సినిమాలో ప్రధానమైన కథ.
పంజాబీ సూట్‌ మాదిరిగానే నిండుగా ఉంటుంది. స్త్రీలకు ఎంతో సౌకర్యంగా ఉండే ఈ సల్వార్‌ కమీజ్‌లో చాలా రకాలే ఉన్నాయి. అందులో పటియాలా సల్వార్‌ కమీజ్‌ ఒకటి. ఏ వయస్సు వారికైనా కంఫర్టబుల్‌గా ఉంటుంది. సరికొత్త డిజైన్స్‌తో మహిళలను అలరిస్తున్నాయి. ఈ పటియాలా డ్రెస్‌ రాజుల కాలం నుండి వస్తుంది. ధరించిన వారికి కంఫర్ట్‌గా ఉండి వైరైటీగా, నిండుగా కనిపించే ఈ పటియాలా డ్రెస్‌కు ఇప్పటకీ జనంలో క్రేజ్‌ ఉంది. ఇప్పుడు పటియాలా సూట్‌లో సరికొత్త డిజైన్స్‌ వచ్చాయి. మనకు నచ్చిన మెటీరియల్‌ వాడొచ్చు. నచ్చిన ఎంబ్రాయిడరీ కూడా వేసుకోవచ్చు. స్త్రీల పంజాబీ సల్వార్ సూట్ శైలి మొత్తం భారత ఉపఖండంలోనూ, ఆపైన ప్రపంచంలోని చాలాభాగాల్లోనూ ప్రాచుర్యం పొందింది.
సల్వార్ కమీజ్ అనునవి దక్షిణ ఆసియా, మధ్య ఆసియా, ఆఫ్ఘనిస్తాన్ లలో స్త్రీ పురుషులిరువురి చే ధరింపబడే దుస్తులు. సల్వార్ అనగా పైజామా వలె ఉండే నడుము నుండి కాళ్ల వరకు ఆచ్ఛాదననిచ్చే వస్త్రము. నడుము వద్ద వదులుగా ఉండి క్రిందకు వెళ్ళే కొద్దీ బిగుతుగా ఉంటాయి. కమీజ్ అనగా కుర్తా వలె ఉండే చేతులకి, గొంతు నుండి నడుము వరకు, లేదా తొడల, మోకాళ్ళ, లేదా పిక్కల వరకూ ఆచ్ఛాదన నిచ్చే వస్త్రము. కమీజ్ కి నడుము వద్ద నుండి క్రింద వరకు ఉండే చీలికలు కదలికకై స్వేచ్ఛని ఇస్తాయి.
ఈ కమీజ్ సాధారణంగా సరళంగా సమానంగా కత్తిరిస్తారు. పూర్వపు కమీజ్ ను సాంప్రదాయకంగా కత్తిరించేవారు. నవీన కమీజ్ యూరోపియన్ ప్రభావం కలది. దర్జీల నైపుణ్యం సల్వార్ కమీజ్ కుట్టునపుడు కత్తిరించుటలోనే కాదు దాని మెడ ఆకారాన్ని అలంకరణ చేయుటలో ఉంటుంది. నవీనంగా స్త్రీల యొక్క కమీజ్ లు సాంప్రదాతక దుస్తుల కంటే నిరాడంబరంగా ఉంటుంది. ఈ కమీజ్ ఎక్కువ నెక్ లైన్ కత్తిరించి, దానిపై మంచి వస్త్రము లేదా స్టైల్ కేప్ స్లీవ్స్ లేదాస్లీవ్ లెస్ డిసైన్ లలో కుడతారు.
పంజాబీ సంస్కృతిలో ఈ వస్త్రధారణ శతాబ్దాలుగా సంప్రదాయంగా కొనసాగుతోంది, ఒక్కొక్కప్పుడు సూతాన్ గానూ కుర్తా/కుర్తీగా కలయికగానో లేదా సల్వార్ ఝంగా /కుర్తా కాంబినేషన్ గానో వాడారు. ఈ దుస్తుల రకంలో పంజాబ్ ప్రాంతానికి చెందిన పటియాలా సల్వార్, సరైకీ సల్వార్ సూట్స్ వంటివి ఉన్నాయి.
ఆ క్రమంలో చివరకు లడఖ్ వంటి మారుమూల ప్రాంతాలకు కూడా చేరింది. ఇది పాకిస్తాన్లో జాతీయ వస్త్రధారణ, 1960ల నుంచీ పంజాబీ సల్వార్ పాకిస్తానీ ప్రభుత్వాధికారులు కూడా ఉపయోగించడం ప్రారంభించాకా జాతీయ డ్రెస్ గా స్థిరమైపోయింది.
సల్వార్ నడుమును ఎలాస్టిక్ లేదా త్రాడుతో చుట్టబడి ఉంచే దుస్తులలోని రకము. ఈ పాంట్స్ విశాలంగా బాగీ లేదా దగ్గరగా, బట్టలు కత్తిరెంచే విధానం బట్టి ఉంటుంది.
గణితశాస్త్రాన్ని, ప్రాచీనకాలంనుండి ఎంతోమంది భారతీయులు అభివృద్ధి పరుస్తూ వచ్చారు. భారతీయ గణిత ఆవిష్కరణల్లో ముఖ్యమైనవిగా సున్నా వాడకం, బీజగణితం వంటివాటిని చెబుతారు.
మెటల్ ఆర్కు వెల్దింగును ఎ.సి.కరెంటు, డి.సి.కరెంటులను రెండిలో దేని నుపయోగింనైనను వెల్డింగుచేయు అనుకూలం ఉంది. ఎక్కువగా ఎ.సి.కరెంటు నుపయోగించి వెల్డింగు చేయుదురు. మెటల్ ఆర్క్రు వెల్డింగులో వాడు పూరక ఎలక్ట్రోడు పైభాగమున ఘనరూపంలో మందమైన పూతగా పూసిన స్రావకాన్ని కలిగివుంటుంది. వెల్డింగు సమయంలో ఈ స్రావకపదార్థాలు కరిగి ద్రవరూపము చెంది, వెల్డింగు జాయింట్‍పైన తెట్టు గా ఏర్పడి, వెల్డింగు జాయింటు గాలిలోని ఆక్సిజనుతో ఆక్సిజకరణ చెందకుండా కాపాడును. వెల్డింగు జాయింటును కప్పివుంచి, త్వరగా చల్లబడకుండగా ఉష్ణనిరోధంగా పనిచేయును. వెల్డింగు జాయింట్ త్వరగా చల్లబడిన, జాయింట్ యొక్క కఠినత్వం పెరిగే అవకాశము ఉంది. ఎలక్ట్రోడుపై పూతగా లోహా అక్సైడు లను ఉపయోగిస్తారు. మెటల్ ఆర్కు వెల్డింగును రెండు రకాలుగా చేయుదురు. ఒకటి , రెండోవది ఆటో మెటల్ ఆర్కు వెల్డింగు.మెటల్ ఆర్కు వెల్డింగులో ఎలక్ట్రోడులుగా నుపయోగించు పూరకలోహాపు కడ్దిలు స్రావాకాన్ని పూతగా కల్గివుండటం వలన ఈ వెల్డింగు పద్ధతిని షీల్డెడ్ మెటల్ ఆర్కు వెల్డింగు అని కూడా అంటారు.
కార్బను ఆర్కు విధానములో ఎలక్ట్రోడును క్యాథోడు ధ్రువానికి, జోడించు/అతుకు భాగాలను ఆనోడు ధ్రువాలకు కలిపి వెల్డింగ్ చేయుదురు. ఎందుకనగా ఆనోడు ధ్రువం వద్ద, కాథోడు ధ్రువం వద్ద కన్న ఎక్కువ ఉష్ణోగ్రత వెలువడుతుంది. అందుచే ఆనోడుగా కర్బనపు ఎలక్ట్రోడును వాడిన కర్బనపుకడ్దికి త్వరగా కరగిపోయి, ఎలక్ట్రోడులోని కర్బనము, వెల్డ్ మెటల్ లో కలసిపోవటం వలన ఏర్పడిన వెల్డింగు జాయింటులు పెలుసుగా మారటం, నాణ్యత లేకపోవడం జరుగుతుంది. అందుచే కార్బను ఆర్కు వెల్డింగులో ఆనోడుగా జోడింపబడు లోహ పలకలను ఎన్నుకోవడం వలన, లోహాలు, ఈ ఉష్ణక్షేత్రములోకి తేబడిన పూరక లోహం, త్వరగా వేడెక్కి, కరిగి సమ్మేళనం చెందును. కాని మెటల్ ఆర్కు వెల్డింగులో పూరక లోహాన్నే ఎలక్ట్రోడుగా వాడుచున్నందున, పూరకలోహాం త్వరగా వెడెక్కి, కరిగి, పూరకలోహం, అతుకబడుచున్న లోహాల అంచుల లోహాంతో మిలితమై ఏకీకృతమవడంవలన వెల్డింగు బలిష్టంగా, దృఢంగా వుంటుంది. అందుచే మెటల్ ఆర్కు వెల్డింగులో పూరక లోహ ఎలక్ట్రోడును ఆనోడుకు, జోడింపబడు/అతుకబడులో హాన్ని కాథోడుకు అనుసంధానము చేయుదురు.
స్రావకరహిత ఎలక్ట్రోడు :ఈ ఎలక్ట్రోడు ఎటువంటి స్రావకాన్ని కలిగివుండదు.మిశ్రమ లోహంతోచెయ్యబడివుండును.పలుచటి పలకలను అతుకుటకు ఉపయుక్తము.
పలుచని స్రావకపూత ఎలక్ట్రోడు : స్రావకాన్ని చాలా పలుచగా కలిగివున్న ఎలక్ట్రోడు. ఈ ఎలక్త్రోడుల కోటింగు ఫ్యాక్టరు 1.25 వరకుండును. ఉదా: అద్వాని ఒర్లికిన్ వారి సిటొబెస్ట్ ఎలక్ట్రోడు.
మెటల్ ఆర్కు వెల్డింగులో డి.సి.కరెంటు, ఎ.సి.కరెంటు రెండింటిని ఉపయోగించి వెల్డింగు చెయ్యవచ్చును. డి.సి.వెల్డింగు అయ్యినచో ఆనోడు, కేథోడులను ఎలక్ట్రోడు హొల్డరుకు, అతుకవలసిన లోహాలకు రెండు విధాలుగా అమర్చదరు. ఒక పద్ధతిని , రెండవ విధానాన్ని అంటారు. పద్ధతిలో వెల్డింగు రెక్టిఫైర్ నుండి వచ్చు ఆనోడు ను జోడించవలసిన లోహాలకు, కాథోడును ఎలక్ట్రోడు హొల్డరుకు కలిపి వెల్డింగు చేయుదురు. పద్ధతిలో రెక్టిఫైయరు నుండి వచ్చు ఆనోడును వెల్డింగు హోల్డరుకు, క్యాథోడును అతుకవలసిన లోహాలకు కలుపుతారు. ఎ.సి. ట్రాన్సుఫార్మరు అయినచో ఎలక్ట్రోడుకు ఆనోడు, లోహాలకు క్యాథోడును కలుపుతారు.
ఏకాంతర విద్యుచ్చాలక బలాన్ని పెంచడానికి లేదా తగ్గించడానికి వినియోగించే సాధనాన్ని ట్రాన్స్ ఫార్మర్ అంటారు. ఇది ఫ్లెమింగ్ కుడిచేతి బొటనవేలి నిబంధన ప్రకారం పనిచేస్తుంది. సాధారణంగా ఒక వోల్టేజి నుండి మరొక వోల్టేజికి ఆల్టర్నేటింగ్ కరెంట్ను మార్చడానికి ట్రాన్స్‌ఫార్మర్ ఉపయోగపడుతుంది.దీనిలో రెండు తీగ చుట్టలను అవిచ్ఛిన్నంగా ఉండే ఇనుప కాండం పై చుడుతారు. ప్రాథమిక తీగ చుట్ట ద్వారా విద్యుచ్చాలక బలాన్ని అనువర్తింప చేసినపుడు స్వయం ప్రేరకత వలన ప్రాథమిక తీగచుట్టలోను, అన్యోన్య ప్రేరణ వలన రెండవ లేదా గౌణ తీగ చుట్ట లోను విద్యుచ్చాలక బలం ప్రేరేపితం అవుతుంది.
ఎలక్ట్రోడుల పరిమాణాన్ని /వ్యాసాన్ని మి.మీ.లలోనే కాకుండగా గేజి లలో కూడా వ్యవహరిస్తారు, ఉదా:14 గేజ్,12 గేజ్,10 గేజ్. 2.0 మి.మీ. వ్యాసమున్న ఎలక్ట్రోడును 12 గేజ్, 2.5 మి.మీ వ్యాసమున్న ఎలక్ట్రోడును 10 గేజ్ యని,3.15/3.25 మి.మీ వ్యాసమున్న ఎలక్ట్రోడును 8 గేజ్ యని. ఇలా వ్యవహరిస్తారు. అంతియే కాకుండగా ఎలక్ట్రోడులను అంతర్జాతీయ కోడు నిబంధనల కనుగుణ్యంగా తయారు చేయుదురు. ఎలక్ట్రోడు మీదన్నున అక్షరాలు, సంఖ్యను బట్టి సదరు ఎలక్ట్రోడును ఏ రకపు లోహాలను అతుకవచ్చునో సులభంగా తెలిసిపోతుంది. ఒక్కోదేశము ఒక్కో కోడును కల్గివుండును.
ఫ్లక్సు కలిగిన ఎలక్ట్రోడు ఒక చివరన 20-30 మి.మీ.పొడవున స్రావకము పూత వుండదు. ఈ భాగాన్ని వెల్డింగు హోల్డరుతో పట్టుకొని వెళ్డింగు చేయుదురు. ఈ భాగంనకు దిగువన స్రావకపు పూతపై ఎలక్ట్రోడు యొక్క కోడు నెంబరు ముద్రించి వుండును. ఆ కోడు నెంబరును బట్టి ఆ ఎలక్ట్రోడుతో ఏ లోహాలను వెల్డు చెయ్యవచ్చునో తెసిపోతుంది.
డక్‌డక్‌గో అనేది ఒక అంతర్జాల శోధనా యంత్రం, ఇది ఫలితాలను పొందడానికి సమూహమూలాలతో కూడిన వికీపీడియా వంటి జాళగూళ్ళ నుండి సమాచారాన్ని సేకరిస్తుంది. వినియోగదారుల సమాచారాన్ని నమోదుచేసుకోకుండా, గోప్యతను కల్పిస్తుందని విధివిధానాలు తెలుపుతున్నాయి.ఈ సెర్చ్ ఇంజిన్ ఇంటర్నెట్‌లో వెతుకుతున్న దాని గురించి ఎటువంటి జాడను తీసుకోదు, ఒకరి వ్యక్తిగత సమాచారం గురించి ట్రాక్‌లను అనుసరించదు.ఈ సెర్చ్ ఇంజిన్ యొక్క నిర్వాహకులు వారు వినియోగదారుని అనుసరించరని లేదా శోధన చరిత్రను ఇతరులతో పంచుకోరని పేర్కొన్నారు. శోధన ఫలితాల్లో 'మరింత ఆధారపడే మూలాల' కంటే 'మంచి మూలం నుండి సమాచారాన్ని' అందించడానికి డక్‌డక్‌గో ప్రయత్నిస్తుంది. యాండెక్స్ , యాహూ , బింగ్ , యమ్లీవికీపీడియా వంటి సెర్చ్ ఇంజన్లతో సహకరించడం ద్వారా, వికీపీడియా వంటి సోషల్ నెట్‌వర్కింగ్ సైట్ల నుండి సమాచారాన్ని సేకరించడం ద్వారా వారు దీన్ని చేస్తారు.కంపెనీ నమోదు చేసిన డొమైన్ పేరులో గూగుల్-ట్రాన్స్‌ఫరబుల్ చేత . , ., . కూడా ఉన్నాయి , అవన్నీ డక్‌డక్‌గో యొక్క చిన్న . ఇది క్రౌడ్ సోర్స్ వెబ్‌సైట్ల నుండి డేటాను ఉపయోగిస్తుంది, సంక్షిప్త పరిచయాలు, ఇతర సంబంధిత అంశాల ప్రదర్శన కోసం పేజీ ఎగువన ఉన్న సమాచార పెట్టెలో వాటిని నింపుతుంది.
సూచిక చేసిన శోధన ఫలితాలతో పాటు, డక్‌డక్‌గో కూడా పేజీ ఎగువన కీలకపదాలకు సంబంధించిన "తక్షణ సమాధానాలను" ప్రదర్శిస్తుంది. తక్షణ సమాధానం యొక్క కంటెంట్ మూడవ పార్టీ అప్లికేషన్ ప్రోగ్రామ్ ఇంటర్ఫేస్ లేదా స్టాటిక్ డేటా సోర్స్ నుండి వచ్చింది. తక్షణ జవాబును "జీరోక్లికిన్ఫో" అని కూడా పిలవడానికి కారణం, వినియోగదారు క్లిక్ చేయడానికి సమాధానాన్ని కలిగి ఉన్న సంబంధిత వెబ్ పేజీల శ్రేణిని అందించడానికి బదులుగా వినియోగదారుకు అవసరమైన జవాబును నేరుగా తిరిగి ఇవ్వాలనుకుంటుంది. తక్షణ సమాధానం యొక్క సోర్స్ కోడ్ తెరిచి ఉంది , దీనిని ఎవరైనా లో హోస్ట్ చేస్తారు, తద్వారా ఎవరైనా దీన్ని నిర్వహించవచ్చు, సవరించవచ్చు.
డక్‌డక్‌గో సెర్చ్ ఇంజిన్ వ్యవస్థాపకుడు గాబ్రియేల్ వీన్బెర్గ్ దీనిని 2008 లో ప్రపంచానికి పరిచయం చేశారు. ఇది 2011 వరకు తన సొంత నిధులతో పనిచేసింది. అక్టోబర్ 2011 తరువాత, యూనియన్ స్క్వేర్ వెంచర్స్, కొంతమంది పెట్టుబడిదారుల సహాయంతో, ఇది ఇప్పుడు ఉద్యోగులు, అనేక ఉచిత సాఫ్ట్‌వేర్ వాటాదారుల సహాయంతో పనిచేస్తుంది.ఈ సంస్థ గ్రేటర్ ఫిలడెల్ఫియాలోని పెన్సిల్వేనియాలోని పావోలిలో. సంస్థ పేరు పిల్లల ఆట బాతు, బాతు, గూస్ నుండి వచ్చింది.
డక్‌డక్‌గో యొక్క మూలసంకేతం గిట్ హబ్ వద్ద స్వేచ్ఛా సాఫ్టువేరుగా పెర్ల్ 5 లైసెన్సు క్రింద అందుబాటులోవుంది.ఈ సెర్చ్ ఇంజిన్‌ను దాని సిఇఒ అయిన గాబ్రియేల్ వీన్‌బెర్గ్ స్థాపించారు. వెలిహ్‌పోర్జ్ ప్రావిన్స్‌లోని యునైటెడ్ స్టేట్స్ , పెన్సిల్వేనియాలో ఫిబ్రవరి 2008 లో సెర్చ్ ఇంజన్ సంస్థ స్థాపించబడింది.
డక్‌డక్‌గో అనేది "గోప్యతను మొదటి స్థానంలో ఉంచడానికి" ఉంచబడిన శోధన ఇంజిన్. ఈ కారణంగా, ఇది యూజర్ యొక్క చిరునామాను నిల్వ చేయదు, వినియోగదారు సమాచారాన్ని రికార్డ్ చేయదు, క్లయింట్ వైపు కుక్కీలను నిల్వ చేయమని వినియోగదారు అభ్యర్థించినప్పుడు మాత్రమే దాన్ని సెట్ చేస్తుంది
డక్‌డక్‌గో యొక్క సోర్స్ కోడ్ కొన్ని అపాచీ 2.0 లైసెన్సుల క్రింద గిట్‌హబ్‌లో హోస్ట్ చేయబడిన ఉచిత సాఫ్ట్‌వేర్,
పతంజలి తలపులు పుస్తకం కె.ఎన్.వై.పతంజలి గారి గురించి ఆయన స్నేహితులు, అభిమానులు, తోటి ఉద్యోగులూ, ఇతరులూ రాసిన వ్యాసాల సంకలనం.
ఈగను సహజసిద్ధంగా రూపొందించాలని నిర్ణయించుకుని ప్రత్యేకమైన లెన్సుల ద్వారా నిజమైన ఈగలను వీడియో తీశారు. బ్రతికున్న వాటిని ఫోటోలు తీయడం కష్టమైన పని కాబట్టి వాటిని ఫ్రిజ్ లో ఉంచి అపస్మారక స్థితిలోకి వెళ్ళిన తర్వాత ఫోటోలు తీసేవారు. ఆ ఫోటోల సాయంతో నిజమైన ఈగ యానిమేషన్ లో ప్రాణం పోసుకుంది. ఈగ మొహమంతా కళ్ళా ఉంటాయి కాబట్టి దానిలో భావోద్వేగాలు పలికించడం కష్టం. ఈగ బాడీ లాంగ్వేజి నాని లాగా ఉండాలి కాబట్టి ముందుగా నాని కళ్ళకు గంతలు కట్టి కొన్ని శరీరంతో కొన్ని భావాలు పలికించమన్నారు. వాటి ఆధారంగా ఈగ భావాలను సహజంగా రూపొందించారు.
బిందు వాళ్ళ ఎదురింటిలో నివసిస్తూ ఉంటాడు నాని , అంతేకాకుండా రెండు సంవత్సరాల నుంచి నాని బిందుని ప్రేమిస్తూ ఉంటాడు. బిందు సమాజానికి మంచి చేయాలనే ఉద్దేశంతో ప్రాజెక్ట్ 511 అనే ఎన్జీవో సంస్థని నడుపుతూ అందులో తను కూడా ఒక సోషల్ వర్కర్ గా పనిచేస్తూ ఉంటుంది. బిందు కూడా నానిని ప్రేమిస్తుంది కానీ చెప్పకుండా తనే తెలుసుకోవాలని తన చుట్టూ తిప్పుకుంటూ ఉంటుంది. ఇంతలో బిందు నడిపే ఎన్జీవో సంస్థకి సహాయం చేసే గొప్ప ధనికుని పాత్రలో పరిచయమైన సుదీప్ బిందుని ఇష్టపడతాడు.
దర్శకుడు రాజమౌళి ఈ సినిమాను 10 కోట్ల రూపాయల బడ్జెట్ లోపు తీయాలనుకున్నాడు. మకుట అనే గ్రాఫిక్స్ సంస్థను సంప్రదించి యానిమేషన్ ద్వారా ఈగను రూపొందించమన్నాడు. కానీ వారిచ్చిన అవుట్ పుట్ చూశాక అది చాలా కృత్రిమంగా అనిపించింది. ఒక దశలో ఇక సినిమా తీయలేమని ఆపేద్దామని అనుకున్నాడు. కానీ అప్పటికే గ్రాఫిక్స్ పనిమీద 8 కోట్ల రూపాయలు ఖర్చు కావడంతో ఎలాగైనా ముందుకు వెళ్ళాలని నిర్ణయించుకున్నాడు.
సుదీప్ చాలా క్రూరమైన స్వభావం కలవాడు, తన అవసరానికి ఇతరులను చంపడానికి కూడా వెనుకాడడు. నాని బిందుని ప్రేమిస్తున్నాడని సుదీప్ కి తెలియగానే నానిని అతి కిరాతకంగా చంపేస్తాడు. చనిపోయిన నానినే మళ్ళీ ఈగగా పుడతాడు. అలా జన్మించిన ఈగ తనే నాని అని బిందుకి ఎలా తెలియజేసింది, తనను చంపిన సుదీప్ మీద ఎలా పగ తీర్చుకుందనేదే మిగిలిన చిత్రం.
వారాహి చలన చిత్రం పతాకంపై సాయి కొర్రపాటి నిర్మించిన చిత్రం ఈగ. ఎస్.ఎస్. రాజమౌళి దర్శకత్వం వహించిన ఈ చిత్రంలో నాని, సమంత, సుదీప్ ప్రధాన పాత్రధారులు. ఎం. ఎం. కీరవాణి సంగీతాన్ని అందించారు. ఈ చిత్రం ప్రపంచవ్యాప్తంగా జూలై 6, 2012 న విడుదలై భారీ విజయాన్ని సాధించింది.
1935 లో చాడ్విక్ లివర్ పూల్ విశ్వవిద్యాలయమునకు ఆచార్యునిగా నియమింపబడ్డారు.1940 లో "ప్రిష్-పెర్ల్స్" పత్రము ప్రకారం "ఆటంబాంబు" తయారీ గూర్చి సాధ్యాసాథ్యాలపై పరిశోధనకు గాను " కమిటీ"లో నియమించబడ్డాడు. కేంద్రక పరిశోధనలకు అమెరికన్, కెనేడియన్ శాస్త్రవేత్తలను సమన్వయ పరుచుటకు 1940 లో దక్షిణ అమెరికాలో భాగమైన టిజార్డ్ మిషన్ ను సందర్శించాడు. 1940 నవంబర్ లో ఇంగ్లండ్ తిరిగి వచ్చి, యుద్ధానంతరము వరకు ఈ పరిశోధన ఏమీ తేలలేదని తెలియజేశాడు.డిశంబర్ 1940 లో " కమిటీ" చే నియమించబడ్డ "ఫ్రాంజ్ సైమన్" అనే శాస్త్రవేత్త యురేనియం-235 ఐసోటోప్ ను విడదీయుట సాధ్యమేనని తెలియజేశాడు. సైమన్ నివేదిక పెద్ద యురేనియం ప్లాంట్ యొక్క ఖర్చు, సాంకేతిక వివరాలు గూర్చి తెలియజేస్తుంది. ఆ తర్వాత జేమ్స్ చాడ్విక్ ఈ విధంగా వ్రాసాడు " కేంద్రక బాంబు చేయుట సాధ్యము కాని విషయము కాదు, అది అనివార్యము.నేను అపుడు నిద్రమాత్రలు తీసుకొనుటకు సిద్ధంగా ఉంటాను. అదియే పరిష్కారం"
పరమాణు నిర్మాణం గురించి కూలంకషంగా తెలుసుకోవటానికి ఈయన చేసిన పరిశోధనలు దోహద పడ్డాయి. 78 పరమాణువు మధ్య భాగంలో కేంద్రకం ఉండి. అందులో ధన విద్యుదావేశ కణాలు ప్రోటాన్లు ఉండేవి. ఈ కేంద్రకం చుట్టూ మేఘంలా ఆవరించి ఋణ విద్యుదావేశ పూరితమైన ఎలక్ట్రాన్లు ఉండేవి. పరమాణువు ద్రవ్యరాశి యీ ఎలక్ట్రాన్ ల, ప్రోటాన్ ల మొత్తం ద్రవ్యరాశికి సమానంగా ఉండాలి. వాస్తవానికి ఎలక్ట్రాన్ ల ద్రవ్యరాశి లేశమాత్రం. ప్రోటాన్ల ద్రవ్యరాశి పరమాణు ద్రవ్యరాశికి దరిదాపుగా సమానంగా కావాలి. కాని అలాగ అన్ని పరమాణువుల్లోనూ కావటం లేదు. అంటె ప్రోటాన్, ఎలక్ట్రాన్ లె కాకుండ వేరేవి కూడా పరమాణువులో ఉన్నట్లు చూఢి అయింది.
1932లో చాడ్విక్ పరమాణు కేంద్రకంలో గల క్రొత్త కణం కనుగొన్నాడు.ఆ కణం యొక్క వివరాలను ఆయన తెలియజేశాడు. ఈ కణం ఉనికిని గూర్చి ఎట్టోర్ మజొరానా అనె శాస్త్రవేత్త ముందుగానే జోస్యం చెప్పాడు.అదే విధంగా ఆ కణం విద్యుత్ పరంగా తటస్థం అయినందున దానికి న్యూట్రాన్ అని చాడ్విక్ నామకరణం చేశాడు. చాడ్విక్ పరిశోధన యురేనియం-235 యొక్క కేంద్రక విచ్ఛిత్తిని అర్థం చేసుకోవడానికి కీలకమైంది. ఆల్ఫాకణములు కేంద్రకాన్ని చేరినప్పుడు అవి ధనావేశం కలిగి యున్నందువల్ల వికర్షించబడతాయి. కాని భార మూలకాలైన యురేనియం -235, ప్లూటోనియం ల కేంద్రకాల లోనికి చొచ్చుకొనిపోయే సామర్థం కలిగి ఉంటాయి.
చాడ్విక్ న్యూట్రాన్ పరిశోధన యురేనియం కంటే హెచ్చు భారంకల మూలకాలను ప్రయోగశాలలో తక్కువ వేగంకల న్యూట్రాన్లు, బీటా విఘటనం ద్వారా కనుగొనే అవకాశం కల్పించింది.ఈయన యొక్క న్యూట్రాన్ పరిశోధన ఇటాలియన్ భౌతిక శాస్త్రవేత్త, నోబెల్ బహుమతి గ్రహీత అయిన ఎన్ రికో ఫెర్మిని ప్రేరణ కలిగించింది. దీని ఫలితంగా తక్కువ శక్తి గల న్యూట్రాన్ల ద్వారా కేంద్రకాలకు తాడనం చేయించే రసాయన చర్యలకు వీలయింది. ఫెర్మి యొక్క పరిశోధన ప్రచురితమైన తర్వాత జర్మన్ శాస్త్రవేత్తలైన ఒట్టొహాన్, స్ట్రాస్ మన్ లు మొదటి రకమైన కేంద్రక విచ్ఛిత్తిని కనుగొన్నారు.
పరమాణు కేంద్రకంలో ప్రోటాన్లతో పాటు తటస్థంగా ఉండే న్యూట్రాన్లు కూడా ఉన్నాయని జేమ్స్ చాడ్విక్ ఋజువు చేశాడు. "న్యూట్రాన్" అనే నామకరణం కూడా ఆయనదే. యీ ప్రోటాన్ల, న్యూట్రాన్ల మొత్తం ద్రవ్యరాశి పరమాణు ద్రవ్యరాశితో సమానం అవుతూ వచ్చింది. యీ పరిశోధనకు గాను 1935 నాటి భౌతిక నోబెల్ బహుమతి ఈయనకు లభించింది.
సర్ జేమ్స్ చాడ్విక్ ఒక బ్రిటిష్ భౌతిక శాస్త్రవేత్త. న్యూట్రాన్ కనుగొన్నందుకు ఈయనకు 1935 లో భౌతిక శాస్త్రములో నోబుల్ బహుమతి వచ్చింది.